stanford-oval/wikipedia huggingface dataset:
האדם הדניסובי
אנטומיה ומורפולוגיה

האדם הדניסובי הוא האוכלוסייה הראשונה של בני-אדם קדומים שהתגלתה והוגדרה באמצעות מחקר גנטי, תודות להשגים במיצוי דנ"א מעצמות מאובנות. עקב היעדר מאובנים מפורטים יותר שלו, בשנים הראשונות לגילויו לא היה ידוע כמעט דבר על תכונותיו האנטומיות, ולכן גם לא היה ברור היחס שלו לאוכלוסיות ומינים קדומים אחרים כמו הומו היידלברגנסיס או הומו ארקטוס.
השן הטוחנת שהתגלתה היא גדולה בממדיה, ובכך אופיינית יותר לטווח הגדלים של אוכלוסיות מתקופת הפלייסטוקן התיכון, כלומר להיידלברגנסיס ולארקטוס, מאשר לניאנדרטלים ולבני-אדם בני-ימינו.
בשנת 2019 פרסם צוות חוקרים מהאוניברסיטה העברית מהמעבדה של לירן כרמל מאמר המשחזר את המורפולוגיה של שלד האדם הדניסובי. השחזור בוצע על סמך דנ"א שהופק מעצם הזרת דניסובה 3 ועל מיפוי המתילציה שאותם חוקרים שחזרו מתוך עצם הזרת כמה שנים קודם לכן. במחקר שילבו החוקרים את המידע על הקשר בין גנים לתכונות מורפולוגיות שונות המתבטאות בשלד יחד עם נתוני המתילציה של אותם גנים. מכיוון שמתילצית דנ"א מהווה מנגנון בקרה המווסת את פעילות הגנים ניתן, בהצלבת המידע, להבין כיצד התבטאו תכונות שונות בהתאם לרמת פעילות הגנים המקושרים אליהן. החוקרים מצאו שהאדם הדניסובי היה ברוב תכונותיו דומה מאוד לאדם הניאנדרטלי, קבוצת האדם הקרובה אליהם ביותר. עיקר ההבדלים מרוכזים בגולגולת, שאצל דניסובים היא רחבה יותר משל ניאנדרטלים ובעלת מבנה לסת ושיניים שונה.
אבולוציה > מוצא

הערכת המחקר המעודכנת לשנת 2010 היא שהאדם הדניסובי התפצל מן השושלת המובילה לבני-האדם בני-ימינו לפני כ-800 אלף שנים, מעט מוקדם יותר מן ההתפצלות לאדם הניאנדרטלי לפני כ-600 אלף שנה. מכאן שהאדם הדניסובי והאדם הניאנדרטלי קרובים זה לזה מעט יותר מאשר כל אחד מהם קרוב לאדם המודרני. עדיין לא מוסכם מי הייתה אוכלוסיית האב של הדניסובים, הניאנדרטלים והאדם המודרני. אך מספר פלאואנתרופולוגים, ביניהם המומחה הבריטי למאובני אדם ארכאי כריס סטרינגר, מציעים לזהות אותם עם מאובני הומו היידלברגנסיס.
לא ידועים שלדים מאתרים אחרים, פרט למערת דניסובה, שניתן ליחסם בוודאות לדניסובים. כריס סטרינגר הציע לזהות את הדניסובים עם מאובני אדם ממספר אתרים ארכאולוגים בסין, כמו דאלי (Dali), ג'יניושן (Jinniushan) ומאבה (Maba), שמתוארכים לגילים של 280 אלף עד 100 אלף שנים. לפי הנפח הפנימי של הגולגולות, מאובנים אלו היו בעלי מוח בנפח של 1,120 עד 1,260 סמ"ק, שנחשב גדול מהטווח האופייני לארקטוס האסייתי, דומה לזה של מאובני היידלברגנסיס מאירופה, ועדיין קטן במקצת מהממוצע של בני-אדם בימינו ושל ניאנדרטלים מאוחרים. לפני גילוי הגנום הדניסובי, כמה חוקרים ראו במאובנים אלו ענף מזרחי של היידלברגנסיס.
אבולוציה > רביית כלאיים עם אוכלוסיות אדם אחרות

למרות הפיצול העתיק בין הדניסובים לאדם המודרני, מחקרים מצאו שאנשים בני-ימינו ילידי פפואה, מלנזיה ואוסטרליה נושאים בגנום שלהם שיעור מסוים – נמוך אומנם – של אללים שאופייניים לגנום הדניסובי. תגלית זו מצביעה על רביית כלאיים מאוחרת יחסית בין האדם הדניסובי לחלק מן האנושות המודרנית. היא מצטרפת לתגלית קודמת מתוך הגנום הניאנדרטלי בדבר רביית כלאיים בין האדם הניאנדטלי לבני-אדם מודרניים מחוץ לאפריקה (ילידי אירופה, אסיה, אוסטרליה ואמריקה).
בדומה לשאר בני-האדם המודרניים שאינם אפריקאים, הגנומים של ילידים מלנזים ואוסטרלים בני-ימינו דומים יותר לגנום הניאנדרטלי בשיעור של כ-3%-2%, בהשוואה לגנומים של אפריקאים בני-ימינו, אך בנוסף לכך, הגנומים המלנזים והאוסטרלים גם דומים יותר לגנום הדניסובי בשיעור של 4% עד 6%, יחסית לשאר בני-האדם בני-ימינו (ילידי אפריקה, אירופה, אסיה ואמריקה). התסריט הפשוט ביותר שהוצע להסברת עובדות אלו מורכב משלושה שלבים:
בשלב הראשון, בתקופה שאולי החלה כבר לפני כ-100 אלף שנה, בני-אדם מודרניים אנטומית שיצאו מאפריקה קיימו שיעור נמוך של רביית כלאיים עם ניאנדרטלים ילידי המזרח התיכון, אסיה ואירופה.
בשלב השני, כמה מבני אוכלוסייה זו היגרו מזרחה בדרכם להפוך לאבות המלנזים של היום, וקיימו שיעור נמוך של רביית כלאיים עם דניסובים, קרוב לוודאי לפני כ-50 אלף שנה בעת שעברו באסיה. תסריט זה רומז שהאדם הדניסובי היה נפוץ ברחבי אסיה בתקופה זו.
בשלב השלישי, הדניסובים נדחקו לצפון אסיה, אולי כתוצאה מהלחץ של אוכלוסיות אדם מודרני, וכך הגיעו לסיביר ולמערת דניסובה, שממצאיה מתוארכים לתקופה של כ-40 אלף שנה לפני זמננו. זמן לא ידוע לאחר מכן נכחד האדם הדניסובי גם מצפון אסיה.
תסריט זה עדיין אינו מסביר מדוע גנומים של ילידי מזרח אסיה של היום, בניגוד לילידי מלנזיה ואוסטרליה, מראים רק שיעור נמוך מאוד או אפסי של דמיון לגנום הדניסובי. להסברת עובדה זו הוצע שגלי הגירה מאוחרים יותר של בני-אדם מודרניים מן המערב התנחלו במזרח אסיה והחליפו את גל ההגירה הראשון, שבו נטמעו הדניסובים, אך צאצאי גל זה עדיין שרדו במלנזיה ובאוסטרליה.
כמו כן נמצאו בגנום הדניסובי תרומות ניאנדרטליות בשיעור של פחות מ-0.5% כתוצאה מרביית כלאיים שלהם עם ניאנדרטלים מסיביר, שהגנום שלהם נמצא במאובן אחר ממערת דניסובה, ותרומות של 0.5% עד 8% כתוצאה מרביית כלאיים שלהם עם אוכלוסייה בלתי-ידועה שהתפצלה מן הדניסובים, הניאנדרטלים והאדם המודרני לפני כמיליון שנה. הועלתה השערה שאוכלוסייה זו מייצגת את המין הומו ארקטוס.
אבולוציה > סיווג טקסונומי

אין עדיין קונצנזוס מדעי בנוגע להגדרה הטקסונומית של האדם הדניסובי, ואין לו שם מדעי רשמי, אך הוא שייך ללא ספק לסוג האדם (הומו). פלאואנתרופולוגים "פצלנים" (אנגלית: splitters), שמסווגים את האדם הניאנדרטלי כמין אדם "ניאנדרתלנסיס" נפרד מספיינס, יראו קרוב לוודאי גם את האדם הדניסובי כמין נפרד בסוג אדם. לעומת זאת פליאואנתרופולוגים "אחדנים" (lumpers), המסווגים את האדם הניאנדרטלי כתת-מין של ספיינס, עשויים להגדיר באופן כזה גם את האדם הדניסובי, במיוחד לאור הראיות לרביית כלאיים שלו עם אוכלוסיות ספיינס.
השוואה מפורטת של הגנום הדניסובי לגנומים שלמים של ניאנדרטלים ושל בני-אדם בני ימינו מכל העולם מראה כי המרחק הגנטי בין הדניסובים והניאנדרטלים גדול רק במקצת מהמרחק הגדול ביותר שניתן למצוא בין אוכלוסיות אדם בנות-ימינו מכל העולם. כל אוכלוסיות האדם כיום שייכות לכל הדעות לאותו המין, ואין להן כל קושי להתרבות אלו עם אלו ולהעמיד צאצאים פוריים לחלוטין. לכן השוואה זו מרמזת שאפילו אם יסווגו הניאנדרטלים כמין נפרד מספיינס, הדניסובים צריכים להחשב כתת-מין או אוכלוסייה של ניאנדרטלים. עם-זאת, השוואה זו מבוססת על רצפים גנטיים בלבד, ואם בעתיד יתגלו מאובנים דניסובים שהאנטומיה שלהם שונה מן האנטומיה הניאנדרטלית, יהיה בכך סיוע לסיווגם כמין נפרד.
ראו גם

אבולוציה של האדם
גנטיקה אבולוציונית אנושית
הומו לונגי
הערות שוליים

↑  Brown, S., et al. (2016). Identification of a new hominin bone from Denisova Cave, Siberia using collagen fingerprinting and mitochondrial DNA analysis. Scientific reports, 6, 23559
↑  Krause, J. et al (2010) "The complete mitochondrial DNA genome of an unknown hominin from southern Siberia", Nature . Vol. 464, pp. 894-897; doi:10.1038/nature08976
1 2 3 4  Reich, D. et al (2010) "Genetic history of an archaic hominin group from Denisova Cave in Siberia", Nature . Vol. 468, pp. 1053–1060; doi:10.1038/nature097106
1 2  Meyer, M. et al (2013) "A High-Coverage Genome Sequence from an Archaic Denisovan Individual", Science . Vol. 338 (12), pp. 222-226 ; doi:10.1126/science.1224344
1 2  Prüfer, K. et al (2014) "The complete genome sequence of a Neanderthal from the Altai Mountains", Nature . Vol. 505, pp. 43–49; doi:10.1038/nature12886
↑  Slon, V.et al. (2018). The genome of the offspring of a Neanderthal mother and a Denisovan father. Nature, 561(7721), 113.
↑  Chen, F. et al (2019) A late Middle Pleistocene Denisovan mandible from the Tibetan Plateau. Nature
↑  Nature Editorial (2019) The mysterious Denisovans have at last come in from the cold. Nature
↑  Gokhman D. et al, Reconstructing Denisovan Anatomy Using DNA Methylation Maps, cell, 2019
↑  ‏Mystery early human revealed by DNA data, באתר בי.בי.סי
טכנאי מעבדה במכון מקס פלאנק בלייפציג ממצה דנ"א מעצם ניאנדרטלית בת כמה עשרות אלפי שנים.
שבר עצם זרת ממערת דניסובה, ממנו מוצה גנום מיטוכונדרי של אשה דניסובית.
לסת האדם הדניסובי ממערת באישיה (טיבט), כ-160,000 שנים לפני זמננו.
הצעתו של כריס סטרינגר לעץ האבולוציוני של מיני האדם בפלייסטוקן התיכון והעליון. הדניסובים התפצלו מתוך אוכלוסייה ארכאית המסווגת כאן כהיידלברגנסיס לפני כ-800 אלף שנה, ומן הניאנדרטלים כ-200 אלף שנים לאחר מכן. לפני כ-50 אלף שנה, בעת ההתפשטות המהירה יחסית של אוכלוסיית ספיינס מאפריקה לרחבי אירואסיה, נטמעו הדניסובים לתוך אבותיהם של ילידי מלנזיה ואוסטרליה בני ימינו
דראפט ההרחבה של שנת 2010 בליגת הפיתוח של ה-NBA

דראפט ההרחבה של שנת 2010 בליגת הפיתוח של ה-NBA הוא דראפט ההרחבה החמישי בתולדות ליגת הפיתוח של ה-NBA. הדראפט התקיים ב-31 באוגוסט 2010 בעקבות הצטרפותה הצפויה של קבוצת טקסס לג'נדס לליגה בעונת 2010/11. המועמדים לבחירה בדראפט היו 14 שחקני קבוצת לוס אנג'לס די-פנדרס, שעמדה בפני השעיית פעילות.
רשימת השחקנים שנבחרו כללה 2 שחקנים ששיחקו באותה שנה במשחק האולסטאר של ליגת הפיתוח: ג'ו קרופורד ודיימון סימפסון.
שחקנים שנבחרו בדראפט

| בחירה | שם | עמדה |
| --- | --- | --- |
| 1 | ארצות הבריתקית' קלארק | פורוורד |
| 2 | ארצות הבריתג'ו קרופורד | רכז |
| 3 | ארצות הבריתמייקל פיי | סנטר |
| 4 | ארצות הבריתריאן פורהן-קלי | רכז/פורוורד |
| 5 | ארצות הבריתגבריאל הוגאס | סנטר |
| 6 | ארצות הבריתג'יימס פטרס | פורוורד |
| 7 | ארצות הבריתפרנק רובינסון | רכז |
| 8 | ארצות הבריתדיימון סימפסון | פורוורד |
| 9 | ארצות הבריתדר טאקר | רכז |
| 10 | ארצות הבריתג'יימס רייט | רכז |
הערות שוליים

↑  2010 NBA D-League All-Star Rosters Unveiled, NBA.com
דראפט ההרחבה של שנת 2009 בליגת הפיתוח של ה-NBA

דראפט ההרחבה של שנת 2009 בליגת הפיתוח של ה-NBA הוא דראפט ההרחבה הרביעי בתולדות ליגת הפיתוח של ה-NBA. הדראפט התקיים ב-2 בספטמבר 2009 בעקבות הצטרפותן הצפויה של קבוצות ספרינגפילד ארמור ומיין רד קלאוס לליגה בעונת 2009/10.
ספרינגפילד ארמור הוקמה בעקבות ההחלטה של הליגה להעביר את אנהיים ארסנל מהחוף המערבי לחוף המזרח, על מנת להגדיל את הנוכחות של הליגה במזרח. ספרינגפילד קיבלה את הזכות על רבים משחקני אנהיים, אך הצטרפותה של מיין לליגה יצרה את הצורך בביצוע דראפט ההרחבה. בנוסף לשחקני ארסנל כלל הדראפט גם שחקנים מקבוצת קולורדו 14' שסיימה את פעילותה בליגה.
הדראפט התקיים בשיחת ועידה טלפונית שהתקיימה במשרדי ליגת הפיתוח בניו יורק ובמהלכו נערכו 10 סבבי בחירה, בכל סבב בחרה כל קבוצה שחקן אחד. בין השחקנים שנבחרו בדראפט היו ארבעה שחקנים שנבחרו בעבר בדראפט ה-NBA ושישה שחקנים שהופיעו במשחק האולסטאר של ליגת הפיתוח. כל השחקנים שנבחרו בדראפט היו ילידי ארצות הברית, למעט מאליק באדין שנולד בסנגל.
שחקנים שנבחרו בדראפט

| בחירה | שם השחקן | עמדה | קבוצת מקור | קבוצה בוחרת |
| --- | --- | --- | --- | --- |
| 1 | ארצות הבריתמרקוס קמפבל | סנטר | אנהיים ארסנל | ספרינגפילד ארמור |
| 2 | ארצות הבריתג'יימס וייט | רכז/פורוורד | אנהיים ארסנל | מיין רד קלאוס |
| 3 | ארצות הבריתג'יימס מייס | פורוורד | קולורדו 14' | מיין רד קלאוס |
| 4 | ארצות הבריתטריי גילדר | פורוורד | קולורדו 14' | ספרינגפילד ארמור |
| 5 | ארצות הבריתאדי גיל | רכז | קולורדו 14' | ספרינגפילד ארמור |
| 6 | ארצות הבריתבילי תומאס | רכז | קולורדו 14' | מיין רד קלאוס |
| 7 | ארצות הבריתקנטרל גרנסברי | סנטר | קולורדו 14' | מיין רד קלאוס |
| 8 | ארצות הבריתנואל פליקס | פורוורד | אנהיים ארסנל | ספרינגפילד ארמור |
| 9 | ארצות הבריתסדריק בוזמן | רכז/פורוורד | אנהיים ארסנל | ספרינגפילד ארמור |
| 10 | ארצות הבריתג'ון לוקאס | רכז | קולורדו 14' | מיין רד קלאוס |
| 11 | ארצות הבריתג'מאר בראון | פורוורד | קולורדו 14' | מיין רד קלאוס |
| 12 | ארצות הבריתקדריק בראון | רכז/פורוורד | אנהיים ארסנל | ספרינגפילד ארמור |
| 13 | סנגלמליק בדיאן | פורוורד/סנטר | אנהיים ארסנל | ספרינגפילד ארמור |
| 14 | ארצות הבריתדומיניק קולמן | רכז | קולורדו 14' | מיין רד קלאוס |
| 15 | ארצות הבריתמרקוס טיילור | רכז | אנהיים ארסנל | מיין רד קלאוס |
| 16 | ארצות הבריתג'ו דברט | פורוורד/סנטר | קולורדו 14' | ספרינגפילד ארמור |
| 17 | ארצות הבריתקמרון בנרמן | רכז | אנהיים ארסנל | ספרינגפילד ארמור |
| 18 | ארצות הבריתג'וש דייוויס | פורוורד | קולורדו 14' | מיין רד קלאוס |
| 19 | ארצות הבריתקירק וולטרס | סנטר | אנהיים ארסנל | מיין רד קלאוס |
| 20 | ארצות הבריתאנדרה פטרסון | פורוורד | אנהיים ארסנל | ספרינגפילד ארמור |
הערות שוליים

↑  NBA's D-League Anaheim Arsenal Relocating To Springfield, Mass, sportsbusinessdaily.com, 1 April 2009
↑  בעונת 2010/11 חזרה הקבוצה לפעילות תחת השם טקסס לג'נדס
האזור האנטארקטי

האזור האנטארקטי.
פינגווינים קיסריים מקננים בסנואו היל.
האזור האנטארקטי הוא אחד משמונת האזורים הביוגאוגרפים המחלקים את שטח כדור הארץ והוא הקטן מביניהם כששטחו כולל 0.3 מיליון קמ"ר. היא כוללת בעיקר את אנטארקטיקה ומספר איים מבודדים לאורך דרום האוקיינוס האטלנטי והאוקיינוס ההודי. אזור זה מבודד מהיבשות הצפוניות ממנו ורוב החיים בו כוללים מינים ימיים או מעופפים.
אף שכיום אנטארקטיקה היא קפואה וקוטבית, בעבר היא השתייכה ליבשת גונדוונה לצד אוסטרליה ואמריקה הדרומית שהכילה מינים הדומים לאלה של שאר היבשות וכן מאובנים של מספר צמחים קרובים כמו אשור דרומי וצמחי Podocarpaceae וכן יונקי כיס שנכחדו.
פלורה ופאונה

האקלים באזור זה הוא אקלים קוטבי והוא קר כל כך שרק 2 מיני צמחים פורחים בו (בקיץ הקצר): Deschampsia antarctica ו-Colobanthus quitensis, החיים בחצי האי האנטארקטי. בנוסף חיים בה גם 250 מיני חזזיות, 100 מיני טחבי עלים, 25 עד 30 מיני טחבי כבד ו-700 מיני אצות ימיות ויבשתיות, הכוללות גם פיטופלנקטון שמשגשג בימים אלה. לאורך האיים סביבה ישנם גם טונדרות עם מספר צמחים, אך אין בה עצים מאחר שהאקלים קר וסוער מדי עבורם.
הפאונה באזור כוללת בעיקר מינים ימיים או מעופפים שיכולים לחצות את האוקיינוס. אלה כוללים עופות ימיים כמו פינגווינים, אלבטרוסיים, טורפים ימיים ביניהם דובי ים וכלבי ים, לווייתנאים ממגוון מינים, דגים אנטארקטיים וכמה רכיכות כמו דיונונים. החיים בימים אלה משגשגים עקב פריחה גדולה של הפלנקטון ושגשוג הקריל האנטארקטי בכמויות ענקיות.
דראפט ההרחבה של שנת 2011 בליגת ה-MLS

דראפט ההרחבה של שנת 2011 בליגת ה-MLS היה דראפט ההרחבה השמיני בתולדות ליגת ה-MLS. הדראפט התקיים ב-23 בנובמבר 2011 לרגל הצטרפותה הצפויה של קבוצת מונטריאול אימפקט לליגה.
תהליך הבחירה

הבחירה בדראפט נעשתה על פי הכללים הבאים:
כל קבוצה קיימת קבלה את האפשרות לבחור 11 שחקנים ולהגן עליהם מפני הבחירה.
שחקנים השותפים לפרויקט "אדידס ג'נריישן" קיבלו הגנה באופן אוטומטי, למעט שחקנים שסיימו את התוכנית ועברו לסגל הקבוצה הבוגר עד סוף שנת 2011.
שחקן הפורש ממשחק לא צריך להכלל ברשימת השחקנים המוגנים. במידה ובסופו של דבר השחקן מחליט להמשיך לשחק, הקבוצה תאבד את זכות הסירוב לשחרורו.
מספר השחקנים הזרים שכל קבוצה יכולה להעמיד לבחירה הוגבל למספר הזרים שבסגל הקבוצה פחות 3. במידה ולקבוצה היו פחות משלושה זרים הוגבל מספר הזרים האפשרי לבחירה לאחד.
ברגע שנבחר שחקן לא-מוגן מקבוצה מסוימת לא ניתן לבחור שחקנים נוספים מאותה הקבוצה.
שחקנים שנבחרו בדראפט

| בחירה | שחקן | תפקיד | קבוצת מקור |
| --- | --- | --- | --- |
| 1 | ארצות הבריתבריאן צ'ינג | חלוץ | יוסטון דינמו |
| 2 | ארצות הבריתזארק ולנטין | בלם | צ'יבאס ארצות הברית |
| 3 | ארצות הבריתג'סטין מף | קשר שמאלי | פילדלפיה יוניון |
| 4 | ארצות הבריתבובי ברלינג | מגן | סן חוזה ארת'קווייקס |
| 5 | ארצות הבריתג'ב ברובסקי | מגן | ונקובר וייטקאפס |
| 6 | גמביהקולין וורנר | קשר | ריאל סולט לייק |
| 7 | ארצות הבריתג'וש גרדנר | מגן/קשר | קולומבוס קרו |
| 8 | גמביהסנה ניאסי | קשר | קולורדו ראפידס |
| 9 | ארצות הבריתג'יימס ריילי | מגן | סיאטל סאונדרס |
| 10 | ארצות הבריתסת' סינוביץ' | מגן | ספורטינג קנזס סיטי |
הערות שוליים

↑  כללי הדראפט המלאים באתר ליגת ה-MLS
דראפט ההרחבה של שנת 2015 בליגת הפיתוח של ה-NBA

דראפט ההרחבה של שנת 2015 בליגת הפיתוח של ה-NBA הוא דראפט ההרחבה השמיני בתולדות ליגת הפיתוח של ה-NBA. הדראפט התקיים ב-20 באוגוסט 2015 בעקבות הצטרפותה הצפויה של קבוצת ראפטורס 905 לליגה בעונת 2015/16.
דראפט ההרחבה

בדראפט הנוכחי כל אחת מקבוצות הליגה הקיימות קבלה את האפשרות להגן על עד 12 שחקנים מתוך הסגל הקיים. מבין השחקנים ה"לא-מוגנים" בחרו הראפטורס 16 שחקנים. בין השחקנים שנבחרו היו שלושה שחקנים שנבחרו בעבר למשחק האולסטאר של ליגת הפיתוח: די בוסט, קווין ג'ונס ומוסטפא שאקור וחמישה שחקנים שנבחרו בעבר בדראפט ה-NBA: דנטיי ג'ונס, ארל קלארק, לוק הארנגודי, נולאן סמית' וריקי לידו.
שחקנים שנבחרו בדראפט

| בחירה | שם | עמדה |
| --- | --- | --- |
| 1 | די בוסט | רכז |
| 2 | ארל קלארק | פורוורד |
| 3 | עבדול גאדי | רכז |
| 4 | לוק הארנגודי | פורוורד |
| 5 | דנטיי ג'ונס | רכז/פורוורד |
| 6 | קווין ג'ונס | פורוורד |
| 7 | ריקי לידו | רכז |
| 8 | סי. ג'יי. לסלי | פורוורד |
| 9 | רמון מור | רכז |
| 10 | מוסטפא שאקור | רכז |
| 11 | ויל שיהיי | פורוורד |
| 12 | נולאן סמית' | רכז |
| 13 | סקוט סאגס | פורוורד |
| 14 | טיי ווקר | סנטר |
| 15 | מיטשל ווט | פורוורד/סנטר |
| 16 | מייקל ויליאמס | רכז |
הערות שוליים

↑  ג'ונס נבחר בדראפט של 2003, קלארק ב-2009, הארנגודי ב-2010, סמית' ב-2011 ולדו ב-2013
האזור האינדומלאי

האזור האינדומלאי
נוף ג'ונגל בבנגלדש.
קרנף הודי רועה בהודו.
האזור האינדומלאי הוא אחד משמונת האזורים הביוגאוגרפים המחלקים את שטח כדור הארץ כשהוא מצוי רק באסיה וכולל את מרבית דרום אסיה, דרום-מזרח אסיה לאורך הודו-סין וגם בדרומה של מזרח אסיה, בדרום סין וטאיוואן.
האזור גובל בצפון באזור הפלארקטי בעיקר ברכסי ההרים הגבוהים: הינדו-כוש, פטקאיי, קרקורום ובעיקר הההימלאיה - אשר נוצרה כשהודו התנגשה באסיה לפני 45 מיליון שנה עם היסחפות הלוח ההודי צפונה, ובמזרח גובל באזור האוסטרלי שקו הגבול שלו הוא קו ואלאס - קו דמיוני לאורך אינדונזיה המפריד בין יבשת אוסטרליה, לרבות מערב גינאה החדשה לבין איי אינדונזיה. אזור הגבול מכונה בשם סונדאלנד ובעבר הוא השתייך ליבשת הקדומה גונדוונה.
רוב חבל השטח האינדומלאי הוא טרופי או סובטרופי אם כי ישנם גם מספר מדבריות לאורכו והוא שוקק ביערות ממספר סוגים, הרים גבוהים וערבות פוריות.
פלורה ופאונה

מספר צמחים התפתחו לאורך האזור, ביניהם צמחים מהמשפחה Dipterocarpaceae וכדניתיים וכן עצים טרופיים שונים, למשל Tectona.
מבין הדו-חיים אנדמיים לאזור המשפחות תולעני זנב אסייתיים וסוגלוסיים שכנראה התפתחו מאבות בעלי קרבה אפריקאית, כמו מדגסקר וסיישל. גם מספר עופות התפתחו באזור וחלקם אנדמיות אליו כמו התכלתיים, מגליימיים, טימליים, נקרות פרחים, טפסני הפיליפינים, פיטיים וכן מספר פסיוניים, קלאויים ותוכיים. הקצה המזרחי מכיל גם עופות ממוצא אוסטרלי כמו הקזואר.
מבין היונקים של האזור האינדומלאי ישנם כמה קבוצות אנדמיות ביניהם: הגלשנאים, חדפי עצים, עטלף דבורה, חולדת לאוס, נמנמנים אוריינטליים, טרסיוסיים וגיבוניים ועוד קבוצות כמו האורנגאוטן או נמר ערפילי. מבין היונקים הגדולים של האזור ישנם את הפיל האסייתי, קרנף הודי, סומטרי וג'אווה, נמר הודי, טיגריס, אריה הודי, מספר דוביים, גאור ותאו אסייתי והטפיר האסייתי. בקצה המזרחי ישנם גם מינים ממוצא אוסטרלי כמו יונקי כיס.
דראפט ההרחבה של שנת 2014 בליגת ה-MLS

דראפט ההרחבה של שנת 2014 בליגת ה-MLS היה דראפט ההרחבה התשיעי בתולדות ליגת ה-MLS. הדראפט התקיים ב-10 בדצמבר 2014 לרגל הצטרפותן הצפויה של קבוצת ניו יורק סיטי ואורלנדו סיטי לליגה.
תהליך הבחירה

הבחירה בדראפט נעשתה על פי הכללים הבאים:
כל קבוצה קיימת קבלה את האפשרות לבחור 11 שחקנים ולהגן עליהם מפני הבחירה. שחקנים השותפים לפרויקט "אדידס ג'נריישן" קיבלו הגנה באופן אוטומטי, למעט שחקנים שסיימו את התוכנית ועברו לסגל הקבוצה הבוגר עד סוף שנת 2014.
לאחר שנבחר שחקן "לא מוגן" מקבוצה מסוימת, יכלה אותה הקבוצה  להגן על שחקן אחד נוסף מבין הנותרים.
במידה ונבחרו 2 שחקנים מאותה קבוצה, לא ניתן יותר לבחור שחקנים נוספים מאותה הקבוצה.
שחקנים שנבחרו בדראפט

| בחירה | שם השחקן | קבוצה בוחרת | קבוצת מקור |
| --- | --- | --- | --- |
| 1 | דונובן ריקטס | אורלנדו סיטי | פורטלנד טימברס |
| 2 | נד גרבווי | ניו יורק סיטי | ריאל סולט לייק |
| 3 | טוני קסקיו | אורלנדו סיטי | קולורדו ראפידס |
| 4 | פטריק מולינס | ניו יורק סיטי | ניו אינגלנד רבולושן |
| 5 | ג'ליל אניבאבא | אורלנדו סיטי | סיאטל סאונדרס |
| 6 | ג'ייסון הרננדז | ניו יורק סיטי | סן חוזה ארת'קווייקס |
| 7 | פדרו ריבריו | אורלנדו סיטי | פילדלפיה יוניון |
| 8 | דניאל לוביץ | ניו יורק סיטי | טורונטו |
| 9 | לואיס ניל | אורלנדו סיטי | די.סי. יונייטד |
| 10 | טוני טיילור | ניו יורק סיטי | ניו אינגלנד רבולושן |
| 11 | ג'יירו אריטה | אורלנדו סיטי | קולומבוס קרו |
| 12 | מאהי בלוצ'י | ניו יורק סיטי | ונקובר וייטקאפס |
| 13 | הית' פירס | אורלנדו סיטי | מונטריאול אימפקט |
| 14 | ג'ורג' ג'ון | ניו יורק סיטי | דאלאס |
| 15 | דני מוונגה | אורלנדו סיטי | קולורדו ראפידס |
| 16 | טוני מק'נמרה | ניו יורק סיטי | די.סי. יונייטד |
| 17 | מארק שרוד | אורלנדו סיטי | יוסטון דינמו |
| 18 | סאל זיזו | ניו יורק סיטי | ספורטינג קנזס סיטי |
| 19 | אריק גריג | אורלנדו סיטי | קולומבוס קרו |
| 20 | כריס וינגרט | ניו יורק סיטי | ריאל סולט לייק |
הערות שוליים

↑  כללי הדראפט מתוך אתר ליגת ה-MLS
האצטדיון האולימפי (סטוקהולם)

| --- | --- |

 מיקום:  סטוקהולם שבשוודיה
 קואורדינטות:  59°20′43″N 18°04′44″E﻿ / ﻿59.345278°N 18.078889°E﻿ / 59.345278; 18.078889
 אבן יסוד:  1910
 תקופת הפעילות:  1912–הווה (כ־112 שנים)
 בעלים:  עיריית סטוקהולם
 משטח:  דשא
 אדריכל:  טורבן גרוט
 קבוצות:  יורגודן (1936-2013) א.י.ק סולנה (1912-1936)
 מושבים:  13,145 - 14,500
 ממדי משטח:  105 × 70 מטר
  מפת מיקום  מפה מפורטת   (למפת סטוקהולם מוגדלת) האצטדיון האולימפי(למפת סטוקהולם רגילה) האצטדיון האולימפי  he tabBackground:;tabBorder:#aaa;defaultTab:0;
 
אצטדיון האולימפי של סטוקהולם (שוודית: Stockholms Olympiastadion) המכונה בקיצור אצטדיון סטוקהולם (Stockholms Stadion) הוא אצטדיון המצוי בסטוקהולם שבשוודיה. האצטדיון נבנה בין השנים 1910–1912 כאצטדיון אולימפי עבור אולימפיאדת סטוקהולם של 1912, על פי תכנונו של האדריכל טורבן גרוט. באצטדיון נערכו תחרויות האתלטיקה ומשחקי הכדורגל במהלך המשחקים האולימפיים.
באצטדיון נערכו מופעים כגון מופע להקת הרולינג סטונז וכן 29 פעמים נערכו באצטדיון תחרויות שוודיה-פינלנד.
בשנת 1973 נפתחה בקרבת האצטדיון תחנת הרכבת התחתית של סטוקהולם.
מספר מקומות הישיבה באצטדיון נע בין 13,145 ל-14,500 בתחרויות ספורט ו-35,000 מקומות כאשר נערכים בו קונצרטים. לצורך המשחקים האולימפיים נבנתה באצטדיון רמה שנייה של מושבים עשויים עץ, שהגדילו את מספר המושבים ל-20,000. עם תום המשחקים פורקה טריבונה זו. האצטדיון הוא הקטן מבין האצטדיונים שנבנו עבור משחקי הקיץ האולימפיים, אולם על אף זאת מעולם לא היה האצטדיון מלא במהלך המשחקים.
שיא הצופים באצטדיון במשחק כדורגל הושג ב-16 באוגוסט 1946 כאשר 21,995 צופים ראו את המשחק בין Djurgårdens IF ל-AIK. שיא הצופים במשחק הוקי עומד על 28,848 צופים והוא נקבע ב-1959.
באצטדיון סטוקהולם נשברו יותר שיאי אתלטיקה מבכל אצטדיון אחר - 83 שיאים.
דרלינגטון נאגבה

דרלינגטון נאגבה (באנגלית: Darlington Nagbe; נולד ב-19 ביולי 1990 במונרוביה שבליבריה) הוא כדורגלן אמריקאי המשחק בעמדת הקשר בקבוצת קולומבוס קרו ובנבחרת ארצות הברית.
חיים אישיים

נאגבה נולד במונרוביה שבליבריה. בגיל חמישה חודשים הוא ברח מהמדינה יחד עם אמו, סומה, ואחיו הגדול, ג'ו ג'וניור, בשל מלחמת האזרחים הליברית הראשונה, והשלושה הצטרפו לאב המשפחה, ג'ו נאגבה, קפטן נבחרת ליבריה בעבר ששיחק במונקו הצרפתית. בשל קריירת הכדורגל של האב נדדה המשפחה בהמשך ליוון ולשווייץ, עד שלבסוף, בשנת 2011, השתקעה בקליבלנד שבארצות הברית. לנאגבה שתי אחיות צעירות ממנו, מרטה וסטה.
בשנת 2012 נישא נאגבה לפליסיה הוץ, ולשניים בת בשם מילה ובן בשם קינגסטון. באותה שנה קיבל נאגבה גרין קארד והפך לשחקן מקומי במדינה. בספטמבר 2015 קיבל נאגבה אזרחות אמריקאית.
קריירת מועדונים > תחילת הקריירה

נאגבה החל את הקריירה בקבוצת אקרון זיפס, המייצגת את אוניברסיטת אקרון בליגת הקולג'ים המקומית, ובשנת 2010 זכה בפרס הרמן. במהלך תקופתו באקרון זיפס שיחק נאגבה גם בקליבלנד אינטרנשיונלס, בה הבקיע שבעה שערים ב-18 משחקים.
קריירת מועדונים > פורטלנד טימברס

בתחילת שנת 2011 נבחר נאגבה על ידי פורטלנד טימברס מה-MLS בדראפט. ב-2 באפריל ערך נאגבה את הופעת הבכורה שלו במועדון, כשנכנס כמחליף בדקה ה-65 בתיקו 1-1 נגד ניו אינגלנד רבולושן בליגה. ב-2 ביולי הבקיע נאגבה את שער הבכורה שלו במועדון, שער בדקה ה-45 בהפסד 2-1 לספורטינג קנזס סיטי בליגה, שנבחר בתום העונה לשער השנה בליגה.
בשנת 2016 נכלל נאגבה לצד ג'ובאני דוס סאנטוס, ג'רמיין ג'ונס, קאקה, אנדראה פירלו, קלינט דמפסי, דידייה דרוגבה, סבסטיאן ג'ובינקו ודויד וייה בנבחרת כוכבי הליגה במשחק האולסטאר של ה-MLS, שנגמר בהפסד 2-1 לארסנל.
קריירה בינלאומית

ב-6 בנובמבר 2015 נכלל נאגבה בסגל נבחרת ארצות הברית על ידי המאמן יורגן קלינסמן לקראת המשחקים נגד נבחרת סנט וינסנט והגרנדינים ונבחרת טרינידד וטובגו במסגרת מוקדמות מונדיאל 2018. הוא ערך את הופעת הבכורה שלו בנבחרת נגד נבחרת סנט וינסנט והגרנדינים ב-13 בנובמבר, כשנכנס כמחליף בדקה ה-63 בניצחון 6-1. ב-26 במאי 2016 הבקיע נאגבה את שער הבכורה שלו בנבחרת, שער ניצחון בדקה ה-90 בניצחון 1-0 על נבחרת אקוודור במשחק ידידות.
תארים

גביע ה-MLS ‏ (1): 2015
פרס הרמן (1): 2010
שער השנה של ליגת ה-MLS ‏ (1): 2011
השחקן ההוגן של השנה בליגת ה-MLS ‏ (2): 2013, 2015
נבחרת כוכבי הליגה במשחק האולסטאר של ה-MLS ‏ (1): 2016